Kramer begynte sesongen med det nederlandske enkeltdistansemerskapet den første uka i november, og her vant han tre distanser, selv om Verheijen bare var ett sekund fra å knipe tittelen på 5000 og det var fire mann innenfor halvsekundet på 1500. I det første verdenscupløpet i Heerenveen økte han til to sekunder på Verheijen. Uka etter, i Berlin, ble han den første som gikk 5000 m under 6.10 på lavlandsbane, nesten sju sekunder foran Verheijen, som ble nummer to igjen. Kramer, Verheijen og Erben Wennemars vant også lagtempoen med nesten fem sekunder foran Norge. 1500-meterløpene endte imidlertid et stykke vekk fra seierspallen.